**Паркот Хумболт** е 207 acres (84 ha) парк лоциран на авенијата Северно Сакраменто 1400 во Западниот град,на западната страна на Чикаго, Илиноис. Отворен е во 1877 година и е еден од најголемите паркови во Западниот дел. За главни дизајнерите на паркот се сметаат Вилијам Ле Барон Џени и Јенс Јенсен.

Паркот го добил името по Александар фон Хумболт, германски природонаучник и ботаничар.

Историја
--------

 Павилјонот во 1908 година
 Воздушна фотографија од Полската куќа и трпезаријата
 Воздушна фотографија од Куќата за чамци во паркот Хумболт.
Вилијам Ле Барон Џени почнал да го гради паркот во 1870-тите, обликувајќи го рамниот прериски пејзаж во „земја за задоволство", со коњски патеки и неколку лагуни. Првично наречен „Северен парк", бил отворен за јавноста во 1877 година, но пејзажните архитекти, меѓу кои и Јенс Јенсен, направиле значителни дополнувања во паркот во следните неколку децении. Помеѓу 1905 и 1920 година, Јенсен ги поврзал двете лагуни со река, засадил градина со рози и изградил полска куќа, бродска куќа и музички павилјон.

Во 2018 година, округот Чикаго Парк и Фондацијата Чикаго Паркс соработувале со Garden Conservancy за подобрување на официјалната градина Јенс Јенсен. Тие го рехабилитирале природниот пејзаж и ја поправиле влошената инфраструктура, освојувајќи ја наградата Јенс Џенсен за 2018 година од огранокот ИЛ на Американското здружение на пејзажни архитекти.

Паркот играл значајна улога за полската заедница во Чикаго, во минатото. Парадата за Денот на полскиот устав тогаш традиционално завршувала пред статуата на Тадеуш Кошциушко. Таа се наоѓала таму пред да биде преместена во Шеталиштето на солидарноста, на кампусот на музејот, крај езерото, во 1981 година. Дополнително, пијанистот и полски државник Игнаце Падеревски го одржал познатото обраќање, каде што ги собрал жителите на Чикаго за каузата за слободна и независна Полска.

Од 2012 до 2014 година, паркот Хумболт бил дом на панк рок музичкиот фестивал Риот Фест и на Карневал. Во 2015 година, тридневниот музички фестивал наишол на спротивставување од страна на Алдермен Роберто Малдонадо и локалните жители, поради состојбата на тревата, недостигот на пристап за време и по фестивалот и гентрификацијата (менувањето на физичкиот изглед и културните карактеристи) на околината. Ова довело до преместување на фестивалот на југ, во паркот Даглас .

Во 2019 година, во лагуната на паркот бил пронајден алигатор, кој привлекол голем интерес и медиумско внимание.

### Статусен симбол

Паркот бил додаден во Националниот регистар на историски места во 1992 година. Павилјонот на бродската куќа бил именуван како знаменитост на Чикаго на 13 ноември 1996 година. Шталите и приемниот дел станале знаменитост на Чикаго на 6 февруари 2008 година.

 Куќа и трпезарија на теренот во паркот Хумболт

  

Шталата и приемната зграда всушност е една зграда. Градена е во годините 1895-1896, како полудрвена германска селска куќа која ги комбинирала карактеристиките на преродбата на кралицата Ана. Еклектичката архитектура, исто така, вклучувала некои нео-средновековни и нео-романски детали, како што се одбранбените столбови и Ричардсоновиот двор porte-cochere.

Приемниот дел бил центар за посетители и главна зграда на паркот. Вклучувал канцеларија на началникот на паркот, првпат употребувана од Јенс Јенсен. Посетителите таму ги паркирале своите кочии.

Задниот дел од зградата бил штала, со стаи за 16 коњи. Тој е помалку украсен, но сепак има многу покривни капачиња и шпиц.

### Музеј

Порториканската заедница во Чикаго ги изнајмила шталите - кои се наоѓаат во близина на Пасео Борикуа - за сместување на Националниот музеј на порториканската уметност и култура, кој бил отворен во 2009 година.

Статуи
------

 Бронзена скулптура од бизон, источниот влез на Формалната градина
* Во близина на бродската куќа стои десет метри висока статуа на Александар фон Хумболт. Извајана од Феликс Горлинг и донирана од Френсис Диус, статуата опфаќа глобус, гранче во десната рака, гуштер на врвот на ракописот и растенија кај неговите нозе. Овие додатоци требало да ги симболизираат патувањата, а и улогата на Хумболт во воспоставувањето на науките за геофизика и физичка географија.
* На источниот влез во паркот, еден пар бронзени американски бизони се свртени кон градините. Скулпторот Едвард Кемејс, познат и по лавовите на влезот на Институтот за уметност во Чикаго, го создал бизонот за светската колумбиска изложба во 1893 година. Бронзените репродукции на бизоните се создадени од Жил Бершам. Тие се поставени во формалната градина на паркот Хумболт во 1915 година.
* Германско-американските жители на Чикаго нарачале да се направи споменик на Фриц Ројтер, германски романсиер и политички маченик. Творец на овој споменик е германско - американскиот скулптор, Франц Енгелсман. Тој, исто така, првично создал четири релјефни плакети кои ги прикажуваат достигнувањата на Ројтер, а кои биле поставени во основата на скулптурата. Тие биле украдени во 1930-тите и никогаш не биле пронајдени и вратени.
* Статуата на Леиф Ериксон е бронзена викиншка скулптура, поставена на гранитна карпа во паркот Хумболт. Се верува дека Ериксон е првиот Европеец што ја открил Северна Америка. Норвешката американска заедница во Чикаго го нарачала споменикот, кој го извајал норвешкиот уметник Сигвалд Асбјорнсен.

Исто така, паркот некогаш бил дом на споменикот Тадеуш Кошчиушко, воен инженер, лидер, полски и американски народен херој, дело на Казимиерз Чоџински. Тој бил изграден благодарение на средствата собрани од полската заедница во Чикаго. Во 1981 година бил преместен на крајбрежјето на градот.

Надворешни врски
----------------

1. ↑  „National Register Information System". *Национален регистар на историски места*. Служба за национални паркови. јули 9, 2010.
2. ↑  „WEST TOWN" (PDF). City of Chicago. Посетено на 2024-01-23.
3. 1 2 3 4  Chicago Department of Planning and Development, Landmarks Division (2007). „Landmark Designation Report: Humboldt Park Receptory Building and Stable" (PDF). [The Receptory and Stable] is a visually-striking fusion of both building types: the visually-rich and diverse Queen Anne architectural style, combined with the "old Germans tyle of country house architecture," [...] and Medieval and Romanesque details made from eclectic building materials and textures
4. ↑  Scott Jacobs.
5. ↑  „Humboldt Park Formal Garden". *ILASLA* (англиски). Посетено на 2019-04-27.
6. ↑  National Register of Historical Places in Cook County, IL.
7. ↑  „2009 Chicago Landmark Booklet" (PDF). Commission on Chicago Landmarks Div. 2009. Архивирано од изворникот (PDF) на 2009-06-20. Посетено на 2009-06-12.
8. ↑  „Home". *iprac.org*.
9. 1 2  Graf, John (2000). *Chicago's Parks*. Chicago: Arcadia Publishing. стр. 26–29. ISBN 0-7385-0716-4.
10. ↑  „World's Fair Bison (in Humboldt Park)". Архивирано од изворникот на June 15, 2010. Посетено на November 19, 2009.
11. 1 2  „Fritz Reuter Monument". Архивирано од изворникот на December 1, 2009. Посетено на November 19, 2009.
12. ↑  „Early Chicago". Посетено на November 19, 2009.